
NI Natiunea PRINT _ 


Patru „ture de stadion”: votaţi contra acestor asasini economici! 


Data: 31 martie 2024 


Ne întrebăm mereu cum de am ajuns dintr-o ţară agrar — industrială, una care este nevoită să îşi asigure din import nevoile alimentare, în 
proporţie de peste 8ola sută. De ce importăm mâncare şi, mai ales, inputuri (seminţe, fertilizatori şi erbicide) şi soiuri de plante şi 
animale, cu costuri extrem de ridicate (întrucât conţin drepturi de proprietate industrială foarte scumpe)? Păi, s-a început prin 1997, cu 


unele împrumuturi de tipul grăunțelor aruncate curcanilor fericiţi şi inconştienţi că stăpânul ogrăzii îi va sacrifica la un moment dat. De 


exemplu, în anul 1997, România a luat de la Banca Internaţională pentru Reconstrucţie şi Dezvoltare un 
împrumut de 280 de milioane de dolari și de 117,5 milioane de mărci germane. Împrumutul a fost aprobat prin 


Ordonanţa de Guvern nr. 13/1997, iar destinaţia sa aparentă era „ajustarea sectorului agricol”. 


Acordul de împrumut a fost semnat la Washington de nimeni altul decât Mircea Geoană, cel care azi se visează 


din nou preşedinte al României. Ceea ce conţine acest acord de împrumut (mai ales Anexa 3 la acord) este pur şi 


simplu de groază. Pentru acele grăunţe de la stăpân, România condusă minunat de curcanii — şefi a fost 
determinată să înceapă procesul de efectivă distrugere a agriculturii şi a industriei alimentare proprii. Din 
perspectiva a aceea ce se întâmplă azi relativ la securitatea alimentară şi a viitoarei foamete antrenată de politicile demente de pus în 


practică în programul Green Deal, acordul este un adevărat atentat la siguranţa naţională. 


Mai întâi, acordul de împrumut, în sine, arată că sumele care depăşesc 200 de milioane de dolari vor râmâne neutilizate, cu excepţia 
cazului în care România ar fi probat că are un cadru macroeconomic concordant cu programul agreat cu banca, că au fost înregistrate 
progrese în executarea programului şi că s-au luat măsurile prevăzute în anexa 3. În caz contrar, banca avea dreptul să anuleze restul 


liniei de credit şi, în plus, să ceară rambursarea celor 200 de milioane de dolari deja cheltuiţi. 


Ce stabilea anexa 3? România, în calitate de împrumutat, trebuia să ia următorul set de măsuri — eliminarea tuturor subvenţiilor pentru 
îngrăşăminte, reducerea, în 1998, cu cel puţin 25 la sută în termeni nominali, a subvenţiilor pentru seminţe, comparativ cu suma alocată 
similar din bugetul pe anul 1997; — privatizarea sau lichidarea a două societăţi de seminţe, Unisem şi Semrom; — plafonarea tarifelor din 
import de produse agricole şi porcine la maxim 22 la sută, respectiv, 45 la sută (aşadar, trebuia distrusă producţia internă pentru a se 
favoriza importul); — privatizarea sau lichidarea unui număr minim de întreprinderi publice din domeniul agricol — dintre acestea, cel 
puţin 48 de societăţi Comcereal şi cel puţin 1500 de societăţi din domeniul prestărilor de servicii agricole (mecanizarea, irigațiile, 
fertilizarea...); — limitarea rezervei naţionale de grâu la 350 mii de tone metrice din 1997 încolo (notă: această rezervă nu a depăşit 
niciodată de atunci cantitatea impusă de bancă...); — fărămiţarea, privatizarea sau lichidarea a minim o sută de ferme de stat mari, dintre 
care cel puţin 50 cu suprafeţe de cultură mai mari de 250 de mii de hectare; — privatizarea sau lichidarea tuturor fermelor de porci şi de 
păsări. 

De precizat că România a fost obligată să achite un „comision de angajament” de 0,75 la sută pe an. Ca ordin de mărime, vom reţine că 
este vorba de 3,5 — 7 milioane de dolari pe an. Dobânda era başca: LIBOR + marjă de 0,5 la sută, adică, undeva la 5,7 + 0,5, deci 6,2 la 
sută pe an. De asemenea, acest acord, plus ordonanța care l-a aprobat, sunt încă publice, fiind uşor de găsit pe bazele de date legislative. 
În fine, aceleași forţe politice care acum s-au comasat pentru a obţine stabilitatea la putere pe încă 10 — 20 de ani au fost promotoarele şi 


semnatarele acestui acord, pe care l-au respectat cu sfințenie. 


Nu ar fi rău să sesizaţi la ce este bună „stabilitatea” — acest acord a fost aplicat la virgulă timp de 20 de ani, ultimele tranşe din împrumut 
fiind rambursate în 2017. Este evident că, de frica rezilierii contractului şi a restituirii înzecite a „grăunţelor” de 200 de milioane de dolari 
luate în 1997, nimeni nu a avut curajul să NU facă cele promise băncii în 1997 de Geoană & co. Iar opera de distrugere a agriculturii şi a 
industriei alimentare româneşti a fost sublimă. A fost atât de minunat de eficientă încât România nu numai că acum importă 80 la sută 
din mâncare, dar nu mai are sisteme de irigaţii, silozuri, soiuri proprii de plante, fructe şi animale şi nici reziliența necesară unei 
pandemii, unui război sau unei perioade de foamete (indusă de birocraţii pseudo-ştiinţifico-fantastici care au inventat plandemii, politici 
eco, sanţiuni economice auto-destructive şi cultura anulării). Nici măcar de la zero nu o mai putem lua. Startul e la patru ture de stadion 


în urma celorlalți competitori. 


De aceea, a vota contra acestor asasini economici este de o extremă urgenţă. 

